టర్కీ తీరంలో మృతశిశువు..అలన్ కుర్దీ గుర్తున్నాడా? ఆ బాలుడిలాంటి దీనగాథే ఈ పసికందుదీ!! అమ్మఒడిలో ఆనందంగా ఆటలాడుకోవాల్సిన పదహారు నెలల చిన్నారి.. ఇలా చనిపోయి బురదలో మృతశిశువుగా పడి ఉండటం వెనుక కూడా అదే కథ..! ఈ చిన్నారి పేరు మహ్మద్ షొహాయత. మయన్మార్లోని రఖైన్ ప్రాంతంలో నివసిస్తున్న రోహింగ్యా వర్గానికి చెందిన జాఫర్ ఆలం కుమారుడు. మయన్మార్లో రోహింగ్యా ముస్లిం వర్గంపై జరుగుతున్న దాడుల నుంచి తప్పించుకునేందుకు ఆలం కుటుంబం పడవలో బంగ్లాదేశ్కు బయల్దేరడానికి సిద్ధమైంది. ఈ విషయం తెలిసి మయన్మార్ పోలీసులు అక్కడికి చేరుకుని కాల్పులు ప్రారంభించారు. బోటు నడిపేవారు.. కాల్పులు తప్పించుకునే తొందరలో శరణార్థులందరినీ ఎక్కించుకుని బయల్దేరారు. పరిమితికి మించిన బరువుతో నిండుగర్భిణిలా బయల్దేరిన పడవ.. గమ్యం చేరకముందే నాఫ్ నదిలో మునిగిపోయింది. 16 నెలల షొహాయత, అతడి తల్లి, మేనమామ, మూడేళ్ల సోదరుడు ఈ ప్రమాదంలో అసువులు బాశారు. షొహాయత శరీరం ఇలా ఒడ్డుకు కొట్టుకొచ్చింది. ముద్దులొలికే బిడ్డను ఇలా మృతదేహంగా చూసి ఆ కన్నతండ్రి హృదయవిదారకంగా రోదిస్తున్నాడు. ఇక ఈ లోకంలో తాను బతికి అర్థంలేదని విలపిస్తున్నాడు.
turky teeramlo mrutasisuvu..alan kurdi gurtunnada? aa baludilanti deenagaathe ee pasikandudii!! ammoodilo aanandamgaa aatalaadukovaalsina padahaaru nelala chinnari.. ilaa chanipoyi buradalo mrutasisuvugaa padi undatam venuka kuudaa adhe katha..! ee chinnari paeru mahmad shohayata. mayanmaarloni rakhain praantamlo nivasistunna rohingya vargaaniki chendina jaffer aalam kumarudu. mayanmarlo rohingya muslim vargampai jarugutunna daadula nunchi tappinchukunenduku aalam kutumbam padavalo bangladesku bayalderadaaniki siddhamaindi. ee vishayam telisi mayanmar poliisulu akkadiki cherukuni kaalpulu praarambhinchaaru. botu nadipevaaru.. kaalpulu tappinchukune tondaralo saranaarthulandarinii ekkinchukuni bayalderaaru. parimitiki minchina baruvutho nindugarbhinila bayalderina padava.. gamyam cherakamunde naf nadilo munigipoyindi. 16 nelala shohayata, atadi talli, menamama, moodella sodarudu ee pramaadamlo asuvulu baasaaru. shohayata sareeram ilaa odduku kottukochindi. muddulolike biddanu ilaa mrutadehamgaa chusi aa kannatandri hrudayavidaarakamgaa rodistunnadu. ika ee lokamlo taanu batiki ardhamledani vilapistunnadu.